open-index/open-wikipedia-markdown huggingface dataset:
ปาปู้ห่าน

**พระนางบาบูกัน หรือ พระนางปาปู้ห่าน** ( ค.ศ. 1328) (จีน: 八不罕; มองโกเลีย: Бабухан) เป็นพระอัครมเหสีใน จักรพรรดิหยวนไท่ติ้งแห่งราชวงศ์หยวน พระนางดำรงตำแหน่งเป็นผู้สำเร็จราชการแทนพระองค์ในปี ค.ศ. 1328

## พระราชประวัติ
พระนางมีพระราชบิดาคือหว่อหลิวจาหรืออีกนามว่าม่ายจูห่านซึ่งเป็นพระราชนัดดาในอันเฉิน เดือนที่สามของปีแรกแห่งการครองราชย์ของจักรพรรดิไท่ติง (ค.ศ. 1324) พระนางได้รับการสถาปนาเป็นจักรพรรดินี 

เพียง 4 ปี พระราชสวามีอย่างจักรพรรดิไท่ติงก็เสด็จสวรรคตที่เมืองช่างตู (แซนาดู) พระนางจึงสั่งสถาปนารากิบัค ข่าน เป็นรัชทายาท เพื่อเตรียมราชบัลลังก์ พระนางจึงส่งคนไปยึดตราประทับของราชสำนักทันที เพื่อแต่งตั้งพระราชโอรสของพระนางขึ้นครองราชย์ พระราชโอรสของพระนางใช้รัชกาลว่าเทียนซุ่น แต่ก็ไม่ได้เป็นที่ยอมรับกันทั้งราชสำนัก พระนางทรงดำรงเป็นผู้สำเร็จราชการแทนพระองค์ด้วยพระราชโอรสพระนางยังทรงพระเยาว์ 

เมื่อได้พระราชอำนาจแล้วจึงสั่งกองทหารไปโจมตีและลงโทษพวกกบฏ แต่สุดท้ายก็พ่ายแพ้ ตุก เตมูร์ บุตรชายของไคซาน จึงขึ้นสู่อำนาจและสั่งประหารชีวิตจักรพรรดิเทียนซุ่น พระราชโอรสของพระนาง 

หลังจากนี้จึงไม่มีใครทราบพระราชประวัติของพระนางอีก ด้วยเหตุผลจากกบฏที่ผ่านมา
## อ้างอิง

หมวดหมู่:จักรพรรดินีจีน
หมวดหมู่:จักรพรรดินีราชวงศ์หยวน
2 เวิลด์เทรดเซ็นเตอร์ (ค.ศ. 1971–2001)

**ทูเวิลด์เทรดเซ็นเตอร์** เดิม () หรือที่รู้จักในชื่อ **อาคารใต้**, **อาคาร 2**, **อาคารสอง** หรือ **2 WTC** เป็นหนึ่งในอาคารแฝด (Twin Towers) ในกลุ่มอาคารเวิลด์เทรดเซ็นเตอร์เดิมในนครนิวยอร์ก สร้างเสร็จและเปิดใช้งานใน ค.ศ. 1973 มีความสูง  ถึงหลังคา สามารถแยกความแตกต่างจากอาคารแฝดอีกหลัง อาคารเหนือ (1 เวิลด์เทรดเซ็นเตอร์) ได้จากการที่ไม่มีสายอากาศโทรทัศน์ บนชั้นที่ 107 ของอาคารเป็นที่ตั้งของสถานที่ท่องเที่ยวยอดนิยมที่เรียกว่า "จุดชมวิวชั้นบนสุดของเวิลด์เทรดเซ็นเตอร์" และบนหลังคาเป็นจุดชมวิวจุดชมวิวกลางแจ้งที่เปิดให้ประชาชนทั่วไปเข้าชมได้รวมถึงลานจอดเฮลิคอปเตอร์ที่ไม่ได้ใช้งานตรงกลาง ที่อยู่ของอาคารคือ **2 เวิลด์เทรดเซ็นเตอร์** โดยที่กลุ่มอาคาร WTC มีรหัสไปรษณีย์เป็นของตัวเองคือ 10048

อาคารใต้ถูกทำลายพร้อมอาคารเหนือในเหตุวินาศกรรม 11 กันยายน เมื่อเวลา 9:03 น. อาคารใต้ถูกเครื่องบินยูไนเต็ดแอร์ไลน์ เที่ยวบินที่ 175 ที่ถูกจี้พุ่งชน หลังอาคารแฝดอีกหลังถูกชนไปแล้วสิบเจ็ดนาที แม้จะเป็นตึกระฟ้าที่สองที่ถูกเครื่องบินโดยสารที่ถูกจี้พุ่งชน แต่เป็นตึกแรกที่ถล่มลงมาในเวลา 9:59 น. หลังถูกไฟไหม้เป็นเวลา 56 นาที ในบรรดาผู้เสียชีวิต 2,977 รายจากวินาศกรม มีประมาณ 1,000 รายอยู่ในอาคารใต้หรืออยู่บนพื้นดิน

2 เวิลด์เทรดเซ็นเตอร์ใหม่ ซึ่งปัจจุบันอยู่ในระหว่างการชะลอการก่อสร้าง มีการวางแผนให้มีด้านหน้าอาคารเป็นทรงขั้นบันได โดยจะไม่มีจุดชมวิว และไม่มีชั้นกล ที่อนุสรณ์สถานและพิพิธภัณฑ์แห่งชาติ 9/11 สระน้ำทางใต้เป็นเครื่องหมายระบุจุดที่อาคารใต้เคยตั้งอยู่

## หมายเหตุ

## อ้างอิง

### ที่มา

* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* Building: 2 World Trade Center - South Tower *[[CNN]]*

หมวดหมู่:ก่อตั้งในนครนิวยอร์กในปี พ.ศ. 2516
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:รายชื่อบริษัทที่ตั้งอยู่ในรัฐนิวยอร์ก
ทู
หมวดหมู่:รายการที่เกี่ยวข้องกับแมนแฮตตัน
หมวดหมู่:อาคารสำนักงานที่สร้างเสร็จในปี พ.ศ. 2516
หมวดหมู่:อาคารสำนักงานในแมนฮัตตัน
หมวดหมู่:วินาศกรรม 11 กันยายน พ.ศ. 2544
หมวดหมู่:เวิลด์เทรดเซ็นเตอร์
เวลาแฝง

**เวลาแฝง** () ในมุมมองทั่วไป คือความล่าช้าของเวลาที่เกิดขึ้นระหว่างเหตุกับผลของการเปลี่ยนแปลงทางกายภาพบางอย่างในระบบที่กำลังสังเกต อาการแล็ก ตามที่เรียกกันในแวดวงเกม หมายถึงเวลาแฝงที่เกิดขึ้นระหว่างการรับข้อมูลเข้าสู่ระบบจำลองกับการตอบสนองทางภาพหรือเสียง ซึ่งมักจะเกิดขึ้นเนื่องจากความหน่วงของเครือข่ายในเกมออนไลน์

โดยพื้นฐานทางกายภาพแล้ว เวลาแฝงเป็นผลสืบเนื่องมาจากขีดจำกัดของความเร็วในการแพร่กระจายของอันตรกิริยาทางกายภาพใด ๆ ขนาดของความเร็วนี้จะน้อยกว่าหรือเท่ากับความเร็วแสงเสมอ ดังนั้น ระบบทางกายภาพทุกชนิดที่มีการแยกทางกายภาพ (ระยะทาง) ระหว่างเหตุกับผล ย่อมจะประสบกับความหน่วงบางประเภทอย่างหลีกเลี่ยงไม่ได้ โดยไม่ขึ้นอยู่กับลักษณะของสิ่งกระตุ้นที่ระบบนั้นได้รับ

นิยามที่แน่นอนของเวลาแฝงนั้นขึ้นอยู่กับระบบที่กำลังถูกสังเกตหรือลักษณะของการจำลอง ในด้านการสื่อสาร ขีดจำกัดล่างสุดของเวลาแฝงจะกำหนดโดยตัวกลางที่ใช้ในการถ่ายโอนข้อมูล ในระบบการสื่อสารแบบสองทางที่เชื่อถือได้ เวลาแฝงจะจำกัดอัตราสูงสุดที่ข้อมูลสามารถส่งผ่านได้ เนื่องจากมักจะมีข้อจำกัดเกี่ยวกับปริมาณของข้อมูลที่กำลังเดินทางในช่วงเวลาใดเวลาหนึ่ง เวลาแฝงที่รับรู้ได้นั้นมีผลกระทบอย่างมากต่อความพึงพอใจของผู้ใช้และความใช้งานง่ายในสาขาปฏิสัมพันธ์ระหว่างมนุษย์และคอมพิวเตอร์

## อ้างอิง

หมวดหมู่:มโนทัศน์ทางวิศวกรรมศาสตร์
แสตมป์ (แก้ความกำกวม)

**แสตมป์** () อาจหมายถึง

## เอกสารทางการและกระบวนการที่เกี่ยวข้อง
* แสตมป์ ในความหมายของดวงตราไปรษณียากร
** ตราประทับ ในบริบทของการไปรษณีย์
* อากรแสตมป์ ในความหมายของ stamp duty หรือ revenue stamp
* แสตมป์ปันส่วนมักใช้ในสภาวะทุกภิกขภัย ข้าวยากหมากแพง หรือภัยสงคราม รัฐบาลใช้แสตมป์ปันส่วนเพื่อกำหนดการแจกจ่ายสิ่งอุปโภคบริโภคพื้นฐานซึ่งมีจำกัดและไม่ใช่เพียงมีเงินตราจะซื้อหาเอาได้
* ตรายาง
** ตราประทับในหนังสือเดินทาง

## บุคคล
* อภิวัชร์ เอื้อถาวรสุข (แสตมป์) นักร้องชาวไทยเกิดใน พ.ศ. 2525
* นามสกุล Stamp หรือ Stamps
แมริออทเวิลด์เทรดเซ็นเตอร์

**นิวยอร์กแมริออทเวิลด์เทรดเซ็นเตอร์** () หรือที่รู้จักในชื่อ **3 เวิลด์เทรดเซ็นเตอร์** (3 WTC) เป็นโรงแรมขนาด 22 ชั้น 825 ห้องในนครนิวยอร์ก ตั้งอยู่ในกลุ่มอาคารเวิลด์เทรดเซ็นเตอร์เดิมในย่านกลางเมืองแมนแฮตตัน เปิดให้บริการในเดือนเมษายน ค.ศ. 1981 ในชื่อ **โรงแรมวิสตาอินเตอร์เนชันแนล** (Vista International Hotel) นับเป็นโรงแรมขนาดใหญ่แห่งแรกที่เปิดในแมนแฮตตันใต้ของคานาลสตรีตตั้งแต่ ค.ศ. 1836

โรงแรมได้รับความเสียหายจากเหตุระเบิดเวิลด์เทรดเซ็นเตอร์โดยผู้ก่อการร้ายอัลกออิดะฮ์เมื่อวันที่ 26 กุมภาพันธ์ ค.ศ. 1993 การท่าเรือนิวยอร์กและนิวเจอร์ซีย์ได้พิจารณารื้อถอนอาคาร แต่ตัดสินใจซ่อมแซมแทน โครงสร้างของอาคารถูกเสริมความแข็งแรง และเปิดให้บริการอีกครั้งในเดือนพฤศจิกายน ค.ศ. 1994 ในเดือนพฤศจิกายน ค.ศ. 1995 ได้ถูกซื้อโดยแมริออทคอร์ปอเรชันและเปลี่ยนชื่อเป็นนิวยอร์กแมริออทเวิลด์เทรดเซ็นเตอร์ 

ใน ค.ศ. 2001 ซึ่งเป็นส่วนหนึ่งของเหตุวินาศกรรม 11 กันยายนโดยอัลกออิดะฮ์ โรงแรมแห่งนี้ส่วนใหญ่ถูกทำลายจากการถล่มของอาคารแฝดของเวิลด์เทรดเซ็นเตอร์ (1 และ 2 WTC) หลังจากที่เครื่องบินสองลำพุ่งชนตึกเหล่านั้น มีผู้เสียชีวิตภายในโรงแรม 43 ราย ประกอบด้วยนักดับเพลิง 41 นายและพนักงาน 2 คน มีเพียงปลายด้านใต้ของอาคารเท่านั้นที่รอดพ้น และในที่สุดก็ถูกรื้อถอนเพื่อเปิดทางสำหรับการก่อสร้างใหม่ โรงแรมไม่ได้รับการสร้างขึ้นทดแทนในฐานะส่วนหนึ่งของกลุ่มอาคารเวิลด์เทรดเซ็นเตอร์หลัง ค.ศ. 2001 แม้ที่อยู่เดิม (3 WTC) จะถูกนำกลับมาใช้สำหรับอาคารที่ 175 กรีนิชสตรีตก็ตาม

## อ้างอิง

## แหล่งข้อมูลอื่น

* ผู้รอดชีวิตจากแมริออทเวิลด์เทรดเซ็นเตอร์
* 
* The 9/11 Hotel, a five-part documentary video on YouTube including interviews with surviving guests and workers at the Marriott World Trade Center
* Marriott World Trade Center Website – *Archived on [[Internet Archive]]*

หมวดหมู่:ก่อตั้งในนครนิวยอร์กในปี พ.ศ. 2524
หมวดหมู่:อาคารโรงแรมที่สร้างเสร็จในปี พ.ศ. 2524
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:โรงแรมที่เลิกกิจการในแมนแฮตตัน
หมวดหมู่:โรงแรมที่รื้อถอนในนครนิวยอร์ก
หมวดหมู่:โรงแรมที่เลิกกิจการในปี พ.ศ. 2544
หมวดหมู่:โรงแรมที่ก่อตั้งในปี พ.ศ. 2544
หมวดหมู่:แมริออท อินเตอร์เนชั่นแนล
หมวดหมู่:วินาศกรรม 11 กันยายน พ.ศ. 2544
หมวดหมู่:เวิลด์เทรดเซ็นเตอร์
การพร่า

ในอิเล็กทรอนิกส์และโทรคมนาคม **การพร่า** () คือการเบี่ยงเบนจากความเป็นคาบที่แท้จริงของสัญญาณที่คาดว่าเป็นคาบ โดยมักจะเทียบกับสัญญาณนาฬิกาอ้างอิง ในการประยุกต์ใช้ในการกู้สัญญาณนาฬิกา (clock recovery) จะเรียกว่า การพร่าของเวลา (timing jitter) การพร่าเป็นปัจจัยสำคัญและมักจะเป็นสิ่งที่ไม่พึงประสงค์ในการออกแบบระบบเชื่อมโยงการสื่อสารแทบทุกชนิด

การพร่าสามารถวัดปริมาณได้โดยใช้หน่วยเดียวกับสัญญาณที่เปลี่ยนแปลงตามเวลาทั้งหมด เช่น ค่าเฉลี่ยกำลังสอง หรือค่าการเบี่ยงเบนจากยอดถึงยอด นอกจากนี้ เช่นเดียวกับสัญญาณที่เปลี่ยนแปลงตามเวลาอื่น ๆ การพร่ายังสามารถแสดงออกมาในรูปของความหนาแน่นเชิงสเปกตรัมได้อีกด้วย

คาบของการพร่า (jitter period) คือช่วงเวลาระหว่างสองช่วงเวลาที่เกิดผลกระทบสูงสุด (หรือผลกระทบต่ำสุด) ของลักษณะสัญญาณที่เปลี่ยนแปลงอย่างสม่ำเสมอตามเวลา ส่วนความถี่ของการเตอร์ (jitter frequency) ซึ่งเป็นตัวเลขที่มีการอ้างถึงบ่อยกว่าคือค่าส่วนกลับของคาบ มาตรฐาน G.810 ที่ออกโดยภาคการกำหนดมาตรฐานโทรคมนาคมของสหภาพโทรคมนาคมระหว่างประเทศได้จัดประเภทการเบี่ยงเบนของความถี่ที่ต่ำกว่า 10 เฮิรตซ์เป็น การแปรปวน (wander) และความถี่ที่สูงกว่าหรือเท่ากับ 10 เฮิรตซ์เป็น การพร่า (jitter)

การพร่าอาจเกิดจากการรบกวนทางแม่เหล็กไฟฟ้าและการแทรกสัญญาณข้ามกับพาหะของสัญญาณอื่น ๆ การพร่าสามารถก่อให้เกิดผลกระทบได้หลายอย่าง เช่น ทำให้หน้าจอแสดงผลกะพริบ ส่งผลกระทบต่อประสิทธิภาพของหน่วยประมวลผลในคอมพิวเตอร์ส่วนบุคคล ทำให้เกิดเสียงคลิกหรือผลอื่น ๆ ที่ไม่พึงประสงค์ในสัญญาณเสียง และทำให้ข้อมูลสูญหายระหว่างอุปกรณ์เครือข่าย ปริมาณการพร่าที่ยอมรับได้จะขึ้นอยู่กับลักษณะของการประยุกต์ใช้ที่ได้รับผลกระทบ

## อ้างอิง

หมวดหมู่:วิศวกรรมไฟฟ้า
หมวดหมู่:วิศวกรรมโทรคมนาคม
หมวดหมู่:การประสานเวลา
จักรพรรดินีเซี่ยวฮุ่ย (หน้าแก้ความกำกวม)

**จักรพรรดินีเซี่ยวฮุ่ย** อาจหมายถึง:

* จักรพรรดินีเซี่ยวฮุ่ย แห่งราชวงศ์ฮั่น จักรพรรดินีในจักรพรรดิฮั่นฮุ่ย
* จักรพรรดินีเซี่ยวฮุ่ย สกุลเหอ แห่งราชวงศ์ซ่ง จักรพรรดินีในจักรพรรดิซ่งไท่จู่
* จักรพรรดินีเซี่ยวฮุ่ย แห่งราชวงศ์หมิง พระสนมในจักรพรรดิเฉิงฮว่า พระอัยยิกาในจักรพรรดิเจียจิ้ง พระนามว่า **"พระพันปีหลวงโซ่วอัน"**
* จักรพรรดินีเซี่ยวฮุ่ยจาง แห่งราชวงศ์ชิง จักรพรรดินีในจักรพรรดิชุ่นจื้อ พระพันปีหลวงในจักรพรรดิคังซี พระนามว่า **"พระพันปีหลวงเหรินเซี่ยน"**
สัญญาณนาฬิกา

thumb|สัญญาณนาฬิกาและคำอธิบายสัญลักษณ์

ในอิเล็กทรอนิกส์และโดยเฉพาะอย่างยิ่งในวงจรดิจิทัลแบบประสานเวลา **สัญญาณนาฬิกา** () หรือในอดีตเรียกว่า *ลอจิกบีต* (logic beat) คือสัญญาณตรรกะทางอิเล็กทรอนิกส์ (แรงดันไฟฟ้าหรือกระแสไฟฟ้า) ที่มีการแกว่งไปมาระหว่างสถานะสูงกับสถานะต่ำด้วยความถี่คงที่ และถูกใช้เหมือนเป็นเครื่องกำหนดอัตราความเร็วเพื่อประสานเวลาการทำงานของวงจรดิจิทัล ในวงจรตรรกะแบบประสานเวลา ซึ่งเป็นชนิดของวงจรดิจิทัลที่พบได้บ่อยที่สุด สัญญาณนาฬิกาจะถูกส่งไปยังอุปกรณ์จัดเก็บข้อมูลทั้งหมด ได้แก่ ฟลิปฟล็อปและแลตช์ และทำให้อุปกรณ์เหล่านั้นทั้งหมดเปลี่ยนสถานะพร้อมกัน ซึ่งช่วยป้องกันภาวะการแข่งขันได้

สัญญาณนาฬิกาถูกสร้างขึ้นโดยวงจรกำเนิดสัญญาณนาฬิกา (clock generator) ซึ่งเป็นออสซิลเลเตอร์อิเล็กทรอนิกส์ชนิดหนึ่ง สัญญาณนาฬิกาที่พบเห็นได้บ่อยที่สุดจะอยู่ในรูปของคลื่นจัตุรัสที่มีวัฏจักรหน้าที่ 50% วงจรที่ใช้สัญญาณนาฬิกาในการประสานเวลาอาจเริ่มทำงานที่ขอบขาขึ้นหรือขอบขาลง หรือในกรณีของอัตราข้อมูลสองเท่า ก็สามารถทำงานที่ทั้งขอบขาขึ้นและขอบขาลงของรอบสัญญาณนาฬิกาได้

## อ้างอิง

หมวดหมู่:การประสานเวลา
คณะมนตรีแห่งสหภาพยุโรป

**คณะมนตรีแห่งสหภาพยุโรป** เป็นสถาบันลำดับที่สามจากทั้งหมดเจ็ดสถาบันของสหภาพยุโรป ตามที่ระบุไว้ในสนธิสัญญาว่าด้วยสหภาพยุโรป เป็นหนึ่งในสองขององค์กรด้านนิติบัญญัติ และทำหน้าที่ร่วมกับรัฐสภายุโรปในการแก้ไขและอนุมัติ หรือยับยั้งข้อเสนอต่าง ๆ ของคณะกรรมาธิการยุโรปซึ่งเป็นผู้มีสิทธิที่จะเสนอร่างกฎหมาย

คณะมนตรีแห่งสหภาพยุโรปและคณะมนตรียุโรปเป็นสถาบันของสหภาพยุโรปเพียงสองแห่งเท่านั้นที่ถือเป็นองค์การระหว่างรัฐบาลอย่างชัดเจน นั่นคือ เป็นเวทีที่ผู้เข้าร่วมประชุมแสดงและเป็นตัวแทนของจุดยืนของอำนาจบริหารของรัฐสมาชิกของตน ไม่ว่าจะเป็นเอกอัครราชทูต รัฐมนตรี หรือประมุขแห่งรัฐ/หัวหน้ารัฐบาล

คณะมนตรีแห่งสหภาพยุโรปจะประชุมกันในรูปแบบที่แตกต่างกัน 10 รูปแบบ โดยประกอบด้วยรัฐมนตรีระดับประเทศ 27 คน (รัฐสมาชิกละหนึ่งคน) องค์ประกอบที่แน่นอนของรูปแบบเหล่านี้จะแตกต่างกันไปตามหัวข้อที่กำลังพิจารณา ตัวอย่างเช่น เมื่อมีการหารือเรื่องนโยบายการเกษตร คณะมนตรีฯ จะประกอบด้วยรัฐมนตรีระดับประเทศ 27 คนที่มีความรับผิดชอบในด้านนโยบายนี้ (โดยมีกรรมาธิการยุโรปที่เกี่ยวข้องเข้าร่วมให้ข้อมูล แต่ไม่มีสิทธิลงคะแนนเสียง)

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:การเมืองของสหภาพยุโรป
หมวดหมู่:องค์การระหว่างรัฐบาล
เครื่องกำหนดอัตราความเร็ว

**เครื่องกำหนดอัตราความเร็ว** หรือ **เมโทรโนม** () คืออุปกรณ์ที่สร้างเสียงคลิกที่สามารถได้ยิน หรือเสียงอื่น ๆ เป็นช่วงเวลาที่สม่ำเสมอ ซึ่งผู้ใช้สามารถตั้งค่าได้ โดยทั่วไปจะตั้งในหน่วยจังหวะเคาะต่อนาที (beats per minute; BPM) เครื่องกำหนดอัตราความเร็วอาจมีภาพเคลื่อนไหวที่ประสานเวลาควบคู่กันด้วย เช่น ลูกตุ้มที่แกว่งไปมา หรือไฟกะพริบ นักดนตรีและบุคคลอื่น ๆ รวมถึงนักเต้น นักกีฬา และผู้เชี่ยวชาญด้านสุขภาพมักจะฝึกซ้อมโดยใช้เครื่องกำหนดอัตราความเร็วเพื่อปรับปรุงจังหวะเวลา โดยเฉพาะความสามารถในการรักษาเทมโปที่คงที่ด้วยจังหวะเคาะ (beat) หรือจังหวะเคาะย่อย (pulse) ที่สม่ำเสมอ คีตกวีและผู้อำนวยเพลงมักใช้ตัวเลขที่ระบุอัตราความเร็วบนเครื่องเพื่อสื่อสารความเร็วที่ต้องการแก่นักดนตรีที่กำลังเตรียมตัวสำหรับการแสดง

เครื่องกำหนดอัตราความเร็วชนิดหนึ่งเป็นหนึ่งในสิ่งประดิษฐ์ของอับบาส อิบน์ ฟิรนาส (ค.ศ. 810-887) ผู้รู้รอบด้านชาวอัลอันดะลุส ต่อมาในปี ค.ศ. 1815 โยฮันน์ เม็ลเซิล นักประดิษฐ์ชาวเยอรมัน ได้จดสิทธิบัตรเครื่องกำหนดอัตราความเร็วแบบกลไกที่ใช้การไขลาน ซึ่งเป็นเครื่องมือสำหรับนักดนตรี ภายใต้ชื่อว่า "เครื่องมือ/เครื่องจักรสำหรับปรับปรุงการแสดงดนตรีทุกประเภท ที่เรียกว่าเครื่องกำหนดอัตราความเร็ว" และในคริสต์ศตวรรษที่ 20 ก็ได้มีการประดิษฐ์เครื่องกำหนดอัตราความเร็วอิเล็กทรอนิกส์ และเครื่องกำหนดอัตราความเร็วแบบซอฟต์แวร์ขึ้นมา

ในการตีความอารมณ์และคุณลักษณะอื่น ๆ ในดนตรี ผู้แสดงแทบจะไม่เล่นให้ตรงกับทุกจังหวะอย่างเคร่งครัด ในการแสดงที่ถ่ายทอดอารมณ์ทางดนตรี โดยทั่วไปแล้วจังหวะจะไม่สอดคล้องกับเสียงคลิกของเครื่องกำหนดอัตราความเร็ว ซึ่งทำให้นักดนตรีบางคนวิพากษ์วิจารณ์การใช้เครื่องกำหนดอัตราความเร็ว เนื่องจากเห็นว่า "เวลานาฬิกาเข้ามาแทนที่เวลาทางดนตรี"

## อ้างอิง

หมวดหมู่:เครื่องมือวัด
หมวดหมู่:การรักษาเวลา
อุกฤษฎ์ บุญตานนท์

พลเอก **อุกฤษฎ์ บุญตานนท์** (เกิด 13 มิถุนายน พ.ศ. 2510)   เป็นนายทหารชาวไทย ปัจจุบันดำรงตำแหน่งผู้บัญชาการทหารสูงสุด และนายกสมาคมวิทยาลัยป้องกันราชอาณาจักร ในพระบรมราชูปถัมภ์

## ประวัติ
พล.อ. อุกฤษฎ์ เกิดเมื่อวันที่ 13 มิถุนายน พ.ศ. 2510 ที่ตำบลดงพระราม อำเภอเมืองปราจีนบุรี จังหวัดปราจีนบุรี

### ชีวิตครอบครัว
พล.อ. อุกฤษฎ์ บุญตานนท์ ได้สมรสกับนางปวีณา บุญตานนท์

### การศึกษา

#### ก่อนรับราชการ
พล.อ. อุกฤษฎ์ บุญตานนท์ จบการศึกษาโรงเรียนเตรียมทหาร รุ่นที่ 24, โรงเรียนนายร้อยพระจุลจอมเกล้า ปริญญาตรี วิทยาศาสตรบัณฑิต รุ่นที่ 35

#### หลังรับราชการ
พล.อ. อุกฤษฎ์ บุญตานนท์ จบการศึกษา ปริญญาโท บริหารธุรกิจมหาบัณฑิต มหาวิทยาลัยเกษตรศาสตร์, วิทยาลัยป้องกันราชอาณาจักร รุ่นที่ 63, หลักสูตรนายทหารปลัดบัญชีระดับบริหาร รุ่นที่ 8, หลักสูตรหลักนิติธรรมเพื่อประชาธิปไตย (นธป.) รุ่นที่ 13 วิทยาลัยศาลรัฐธรรมนูญ และหลักสูตรด้านความมั่นคงทั้งในและนอกประเทศอีกจำนวนมาก และหลักสูตรกฎหมายว่าด้วยการขัดกันด้วยอาวุธ ณ **สถาบันกฎหมายมนุษยธรรมระหว่างประเทศ** (Istituto Internazionale di Diritto Umanitario) ซันเรโม ประเทศอิตาลี

## การทำงาน
พล.อ. อุกฤษฎ์ บุญตานนท์ ดำรงตำแหน่งสำคัญ เช่น

* เจ้ากรมยุทธการทหารบก
* เสนาธิการทหารบก
* ผู้ช่วยผู้บัญชาการทหารบก
* ผู้บัญชาการทหารสูงสุด

## หลักสูตรทหาร

## เครื่องราชอิสริยาภรณ์
พลเอก  ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### ไทย

### สหประชาชาติ
*  :
** พ.ศ. 2545 – 80px เหรียญคณะผู้แทนสหประชาชาติในติมอร์ตะวันออก

## อ้างอิง

หมวดหมู่:บุคคลจากอำเภอเมืองปราจีนบุรี
ประชาคมถ่านหินและเหล็กกล้ายุโรป

**ประชาคมถ่านหินและเหล็กกล้ายุโรป** () เป็นองค์การของยุโรปที่ก่อตั้งขึ้นหลังสงครามโลกครั้งที่สองเพื่อรวมอุตสาหกรรมถ่านหินและเหล็กกล้าของยุโรปเข้าเป็นตลาดร่วมเดี่ยว โดยยึดหลักการของอำนาจเหนือชาติซึ่งจะถูกกำกับดูแลโดยการจัดตั้งคณะมนตรีระดับสูงที่ประกอบด้วยผู้แทนที่ได้รับแต่งตั้งจากรัฐสมาชิก ผู้ซึ่งจะไม่เป็นตัวแทนของผลประโยชน์ชาติของตน แต่จะทำการตัดสินใจและดำเนินการเพื่อผลประโยชน์ทั่วไปของประชาคมโดยรวม ประชาคมถ่านหินและเหล็กกล้ายุโรปก่อตั้งขึ้นอย่างเป็นทางการในปี ค.ศ. 1951 โดยสนธิสัญญาปารีสซึ่งลงนามโดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์ และเยอรมนีตะวันตก และโดยทั่วไปถือว่าเป็นก้าวแรกในกระบวนการการรวมตัวของยุโรปหลังสงครามโลกครั้งที่สองสิ้นสุดลงในยุโรป องค์กรนี้เป็นบรรพบุรุษทางจิตวิญญาณของสหภาพยุโรปในปัจจุบันเนื่องจากการขยายทั้งสมาชิกและหน้าที่ในภายหลังได้นำไปสู่การก่อตั้งสหภาพยุโรปในที่สุด

ประชาคมถ่านหินและเหล็กกล้ายุโรปถูกเสนอขึ้นเป็นครั้งแรกผ่านปฏิญญาชูมานโดยโรแบร์ ชูมัน รัฐมนตรีต่างประเทศฝรั่งเศส เมื่อวันที่ 9 พฤษภาคม ค.ศ. 1950 ซึ่งสหภาพยุโรปถือเป็นวันระลึกวันยุโรป ซึ่งเป็นหนึ่งวันหลังวันครบรอบปีที่ห้าของการสิ้นสุดสงครามโลกครั้งที่สอง โดยมีวัตถุประสงค์เพื่อป้องกันไม่ให้เกิดสงครามระหว่างฝรั่งเศสและเยอรมนีขึ้นอีก เขาประกาศว่าความเป็นน้ำหนึ่งใจเดียวกันในการผลิตที่เกิดจากการรวมการผลิตถ่านหินและเหล็กกล้าเข้าด้วยกันจะทำให้สงครามระหว่างทั้งสองประเทศไม่เพียงแต่คิดไม่ถึง แต่ยังเป็นไปไม่ได้ในทางวัตถุ สนธิสัญญาดังกล่าวได้สร้างตลาดร่วมในหมู่รัฐสมาชิก ซึ่งกำหนดให้มีการเคลื่อนย้ายสินค้าอย่างเสรี (โดยไม่มีภาษีศุลกากรหรือภาษีอื่น ๆ) และห้ามรัฐสมาชิกริเริ่มการแข่งขันที่ไม่เป็นธรรมหรือการปฏิบัติที่เลือกปฏิบัติ

เงื่อนไขของประชาคมถ่านหินและเหล็กกล้ายุโรปถูกบังคับใช้โดยสถาบันหลักสี่แห่ง ได้แก่ คณะมนตรีระดับสูง ซึ่งประกอบด้วยผู้ได้รับการแต่งตั้งที่เป็นอิสระ สมัชชาร่วม ซึ่งประกอบด้วยสมาชิกรัฐสภาจากประเทศสมาชิก คณะมนตรีพิเศษ ซึ่งประกอบด้วยรัฐมนตรีจากประเทศสมาชิก และศาลยุติธรรม สถาบันเหล่านี้ได้กลายเป็นพิมพ์เขียวสำหรับการจัดตั้งคณะกรรมาธิการยุโรป รัฐสภายุโรป คณะมนตรีแห่งสหภาพยุโรป และศาลยุติธรรมแห่งสหภาพยุโรปในปัจจุบันตามลำดับ

ประชาคมถ่านหินและเหล็กกล้ายุโรปได้เป็นแบบอย่างให้กับองค์การระดับยุโรปทั่วทวีปที่ถูกก่อตั้งขึ้นภายใต้สนธิสัญญาโรมในปี ค.ศ. 1957 ได้แก่ ประชาคมเศรษฐกิจยุโรป และประชาคมพลังงานปรมาณูยุโรป โดยที่ประชาคมถ่านหินและเหล็กกล้ายุโรปได้มีการแบ่งปันสมาชิกและบางส่วนของสถาบันร่วมกับองค์กรเหล่านี้ และในปี ค.ศ. 1967 สนธิสัญญาควบรวม (บรัสเซลส์) ก็ได้รวมสถาบันต่าง ๆ ของประชาคมถ่านหินและเหล็กกล้ายุโรปเข้ากับประชาคมเศรษฐกิจยุโรป แต่ประชาคมถ่านหินและเหล็กกล้ายุโรปยังคงสถานะทางนิติบุคคลที่เป็นอิสระของตนเอง จนกระทั่งสนธิสัญญาปารีสหมดอายุลงในปี ค.ศ. 2002 ทำให้กิจกรรมของประชาคมถ่านหินและเหล็กกล้ายุโรปถูกรวมเข้ากับประชาคมยุโรปอย่างสมบูรณ์ภายใต้กรอบของสนธิสัญญาอัมสเตอร์ดัมและสนธิสัญญานิส

## อ้างอิง

หมวดหมู่:หน่วยเงินยูโร
หมวดหมู่:องค์การที่ก่อตั้งในปี พ.ศ. 2495
พรรคสังคมนิยมยุโรป

**พรรคสังคมนิยมยุโรป** () เป็นพรรคการเมืองระดับยุโรปซึ่งมีอุดมการณ์ประชาธิปไตยสังคมนิยม

พรรคสังคมนิยมยุโรปประกอบด้วยพรรคการเมืองระดับชาติจากรัฐในเขตเศรษฐกิจยุโรปทั้งหมดรวมถึงสหราชอาณาจักรด้วย ซึ่งรวมถึงพรรคใหญ่ ๆ เช่น พรรคสังคมประชาธิปไตยเยอรมนี พรรคสังคมนิยมฝรั่งเศส พรรคแรงงานอังกฤษ พรรคประชาธิปไตยอิตาลี พรรคสังคมนิยมโปรตุเกส พรรคประชาธิปไตยสังคมโรมาเนีย และพรรคแรงงานสังคมนิยมสเปน พรรคการเมืองจากประเทศยุโรปอื่น ๆ และจากภูมิภาคเมดิเตอร์เรเนียนจำนวนหนึ่งก็ได้รับการรับเข้าเป็นพรรคพันธมิตรหรือพรรคสังเกตการณ์ในพรรคสังคมนิยมยุโรปด้วย และพรรคที่เป็นสมาชิก พรรคพันธมิตร และพรรคสังเกตการณ์ส่วนใหญ่นั้นก็เป็นสมาชิกของเครือข่ายที่กว้างกว่าอย่างพันธมิตรก้าวหน้าหรือองค์การสังคมนิยมระหว่างประเทศ

พรรคสังคมนิยมยุโรปในปัจจุบันนำโดยประธานพรรคคือ สเตฟัน เลอเวน อดีตนายกรัฐมนตรีสวีเดน กลุ่มการเมืองของพรรคในรัฐสภายุโรปคือพันธมิตรก้าวหน้าแห่งนักสังคมนิยมและประชาธิปไตย นอกจากนี้ พรรคสังคมนิยมยุโรปยังดำเนินงานในคณะกรรมการภูมิภาคยุโรป (ภายใต้ชื่อ กลุ่มพรรคสังคมนิยมยุโรปในคณะกรรมการภูมิภาค) และในคณะมนตรียุโรป ด้วย

## อ้างอิง

## แหล่งข้อมูลอื่น
* 

หมวดหมู่:พรรคการเมืองประชาธิปไตยสังคมนิยม
วัตถุดิบ

[alt=Refer to caption|thumb|[กำมะถันที่ท่าเรือใน นอร์ทแวนคูเวอร์ รัฐบริติชโคลัมเบีย พร้อมที่จะบรรทุกขึ้นเรือ]]
**วัตถุดิบ** ( หรือที่รู้จักกันในชื่อ feedstock, unprocessed material, or primary commodity) คือวัตถุพื้นฐานที่ใช้ในการผลิตสินค้า สินค้าสำเร็จรูป พลังงาน หรือวัสดุขั้นกลาง/สินค้าขั้นกลางซึ่งต่อมาจะถูกใช้เป็นวัตถุป้อนสำหรับผลิตภัณฑ์สำเร็จรูปอื่น ๆ อีกต่อหนึ่ง คำว่า วัตถุป้อน (feedstock) มีความหมายในเชิงว่า วัสดุเหล่านี้เป็นทรัพยากรที่สำคัญและจำเป็นต่อกระบวนการผลิตสินค้าอื่น ๆ

คำว่าวัตถุดิบหมายถึงวัสดุที่ยังไม่ผ่านกระบวนการหรือผ่านกระบวนการน้อยที่สุด เช่น น้ำยาง ปิโตรเลียม ฝ้าย ถ่านหิน มวลชีวภาพ สินแร่เหล็ก พลาสติก อากาศ ท่อนไม้ และน้ำ ส่วนคำว่า วัตถุดิบรอง (secondary raw material) หมายถึง วัสดุของเสียที่ผ่านการรีไซเคิลแล้วถูกนำกลับมาใช้ใหม่เป็นวัสดุที่มีประโยชน์ในการผลิตอีกครั้ง

## อ้างอิง

หมวดหมู่:แร่
หมวดหมู่:วัสดุ
สินแร่

[thumb|สินแร่[เหล็ก]]
**สินแร่** () คือ หินหรือตะกอนธรรมชาติที่มีแร่ธาตุที่มีค่าอย่างน้อยหนึ่งชนิด โดยทั่วไปมักเป็นโลหะซึ่งมีการสะสมในปริมาณที่สูงกว่าค่าเฉลี่ยตามธรรมชาติ และสามารถทำเหมืองและแปรรูปได้อย่างคุ้มค่าทางเศรษฐกิจ เกรดของสินแร่ (ore grade) หมายถึง ความเข้มข้นของวัสดุหรือแร่ที่ต้องการในสินแร่ดังกล่าว มูลค่าของโลหะหรือแร่ที่อยู่ในหินนั้นจะต้องถูกเปรียบเทียบกับต้นทุนในการสกัด เพื่อพิจารณาว่ามีเกรดสูงเพียงพอที่จะทำเหมืองได้อย่างคุ้มค่าหรือไม่ จึงจะถือว่าเป็นสินแร่ได้ สินแร่ที่ซับซ้อน (complex ore) คือ สินแร่ที่มีแร่มีค่ามากกว่าหนึ่งชนิดอยู่รวมกัน

แร่ที่มีค่าซึ่งมักพบในสินแร่ ได้แก่ แร่ในรูปออกไซด์ ซัลไฟด์ ซิลิเกต หรือโลหะธรรมชาติ เช่น ทองแดงหรือทองคำ แหล่งสินแร่เกิดขึ้นจากกระบวนการทางธรณีวิทยาที่หลากหลาย ซึ่งเรียกรวมกันว่า “การเกิดสินแร่” (ore genesis) และสามารถจำแนกได้ตามประเภทของแหล่งสะสม สินแร่จะถูกขุดขึ้นจากพื้นดินผ่านกระบวนการทำเหมือง และนำมาผ่านการแปรรูปหรือถลุง (smelting) เพื่อแยกโลหะหรือแร่มีค่าที่ต้องการออกมา สินแร่บางชนิดอาจมีองค์ประกอบที่เป็นอันตรายต่อสุขภาพหรือสิ่งแวดล้อมโดยรอบ ขึ้นอยู่กับชนิด

## อ้างอิง

## แหล่งข้อมูลอื่น

หมวดหมู่:การทำเหมืองแร่
หมวดหมู่:เศรษฐธรณีวิทยา
พันธมิตรเพื่ออนาคตออสเตรีย

**พันธมิตรเพื่ออนาคตออสเตรีย** () เป็นพรรคการเมืองประชานิยมฝ่ายขวาและอนุรักษนิยมทางชาติในประเทศออสเตรีย

พันธมิตรเพื่ออนาคตออสเตรียก่อตั้งขึ้นเมื่อวันที่ 3 เมษายน ค.ศ. 2005 โดยเยิร์ก ไฮเดอร์ ในฐานะพรรคที่แยกตัวออกมาอย่างมีแนวคิดที่ประนีประนอมกว่าจากพรรคเสรีภาพออสเตรีย และได้เข้าเป็นพรรคร่วมรัฐบาลกับพรรคประชาชนออสเตรียแทนที่พรรคเสรีภาพออสเตรียทันที พรรคได้รับเลือกตั้ง 7 ที่นั่งในการเลือกตั้งปี ค.ศ. 2006 ซึ่งทำให้พรรคต้องพ้นจากการมีส่วนร่วมในรัฐบาล อย่างไรก็ตาม การเลือกตั้งในเดือนกันยายน ค.ศ. 2008 เป็นการประสบความสำเร็จครั้งใหญ่ของพันธมิตรเพื่ออนาคตออสเตรีย โดยได้รับเลือกถึง 21 ที่นั่ง ขณะที่คะแนนเสียงของพรรคเสรีภาพออสเตรียก็เพิ่มขึ้นเช่นกัน สิบสามวันหลังการเลือกตั้ง ไฮเดอร์เสียชีวิตจากอุบัติเหตุทางรถยนต์ และในเดือนเมษายน ค.ศ. 2009 โยเซฟ บูเคอร์ก็ได้ขึ้นเป็นผู้นำ ภายใต้การนำของบูเคอร์ พรรคได้เปลี่ยนไปสู่แนวคิดเสรีนิยมทางเศรษฐกิจ ซึ่งนำไปสู่การแยกตัวของสาขาของพรรคในรัฐคารินเทีย เพื่อไปตั้งเป็นพรรคเสรีภาพในคารินเทีย (Freedom Party in Carinthia) ในเดือนธันวาคม ค.ศ. 2009

ภายใต้การนำของบูเคอร์ ซึ่งเป็นประธานพันธมิตรเพื่ออนาคตออสเตรียจนถึง ค.ศ. 2013 พรรคได้ปรับเปลี่ยนแนวทางเป็นแบบเสรีนิยมทางเศรษฐกิจและอนุรักษนิยมทางสังคม พรรคมุ่งหวังที่จะช่วงชิงฐานเสียงจากพรรคประชาชนออสเตรียโดยการปกป้องชนชั้นกลางและตลาดเสรี นโยบายสำคัญของพรรคได้แก่การสนับสนุนภาษีอัตราเดียว (ปัจจุบันมีแบบจำลองอัตรา 44% ซึ่งมีเครื่องมือคำนวณบนเว็บไซต์ของพรรค) การโอนกิจการของรัฐเป็นของเอกชนสำหรับกิจการด้านสาธารณูปโภค และการลดอำมาตยาธิปไตยและหนี้สาธารณะอย่างมาก พันธมิตรเพื่ออนาคตออสเตรียมีจุดยืนที่ประนีประนอมกว่าพรรคเสรีภาพออสเตรียในประเด็นผู้ย้ายถิ่น โดยเสนอให้มีการนำระบบกรีนการ์ดมาใช้ นอกจากนี้พรรคยังมีจุดยืนที่ค่อนข้างต่อต้านสหภาพยุโรป สิ่งที่น่าสังเกตคือ พันธมิตรเพื่ออนาคตออสเตรียมีนโยบายที่แตกต่างจากพรรคเสรีภาพคือการนำค่าเล่าเรียนกลับมาใช้ การยกเลิกการเกณฑ์ทหาร และการนำระบบนโยบายความมั่นคงและการป้องกันร่วมมาใช้ในสหภาพยุโรป

นับตั้งแต่ ค.ศ. 2013 เป็นต้นมา พันธมิตรเพื่ออนาคตออสเตรียก็ไม่มีที่นั่งในรัฐสภาแห่งชาติอีกต่อไป และใน ค.ศ. 2017 พรรคก็สูญเสียที่นั่งสุดท้ายในรัฐสภาของรัฐคารินเทียไป ในการเลือกตั้งรัฐสภาออสเตรีย ค.ศ. 2019 พรรคได้ลงสมัครรับเลือกตั้งเฉพาะในรัฐคารินเทียเท่านั้น โดยได้รับคะแนนเสียงไปเพียง 760 เสียง (คิดเป็นร้อยละ 0.02 ของผู้มีสิทธิ์เลือกตั้งทั่วประเทศ) ส่วนในการเลือกตั้ง ค.ศ. 2024 นั้น พรรคไม่ได้ลงสมัครรับเลือกตั้งเลย

## อ้างอิง

## แหล่งข้อมูลอื่น
*  

หมวดหมู่:พรรคการเมืองในประเทศออสเตรีย
6 เวิลด์เทรดเซ็นเตอร์

**6 เวิลด์เทรดเซ็นเตอร์** เป็นอาคารสูงเจ็ดชั้นในโลเวอร์แมนแฮตตันในนครนิวยอร์ก เปิดใช้งานใน ค.ศ. 1974 และเป็นอาคารในกลุ่มอาคารเวิลด์เทรดเซ็นเตอร์ที่มีจำนวนชั้นน้อยที่สุด อาคารนี้ทำหน้าที่เป็นศุลกสถานสหรัฐประจำนิวยอร์ก อาคารถูกรื้อถอนในช่วงปลาย ค.ศ. 2001 จากความเสียหายที่ได้รับจากการถล่มของอาคารเหนือในระหว่างเหตุวินาศกรรม 11 กันยายน ปัจจุบันพื้นที่เดิมของอาคารเป็นที่ตั้งของวันเวิลด์เทรดเซ็นเตอร์ใหม่และศูนย์ศิลปะการแสดงเพเรลแมน

## ประวัติศาสตร์
6 เวิลด์เทรดเซ็นเตอร์ได้รับการเสนอขึ้นครั้งแรกใน ค.ศ. 1968 ในฐานะส่วนหนึ่งของกลุ่มอาคารเวิลด์เทรดเซ็นเตอร์เดิม ออกแบบโดยมิโนรุ ยามาซากิ ร่วมกับเอเมรี ร็อท แอนด์ซันส์ การก่อสร้างแล้วเสร็จใน ค.ศ. 1973 6 เวิลด์เทรดเซ็นเตอร์เป็นที่ตั้งของกรมศุลกากรสหรัฐประจำรัฐนิวยอร์ก ตั้งแต่ ค.ศ. 1974 ถึง 2001

## ผู้เช่า
ต่อไปนี้คือรายชื่อผู้เช่า 6 เวิลด์เทรดเซ็นเตอร์ก่อนเกิดวินาศกรรม 11 กันยายน:

### วินาศกรรม 11 กันยายนและการเก็บกวาด
ในช่วงระหว่างวินาศกรรม 11 กันยายน การถล่มของอาคารเหนือได้ทำลายพื้นที่ส่วนใหญ่ของ 6 เวิลด์เทรดเซ็นเตอร์ สองวันต่อมา ภายในซากปรักหักพังของอาคาร ก็มีการค้นพบคานเหล็กสองชิ้นที่เชื่อมต่อกันเป็นรูปไม้กางเขน เชื่อกันว่าเป็นเศษซากจากอาคาร คานเหล็กเหล่านี้เป็นที่รู้จักในชื่อกางเขนแห่งเวิลด์เทรดเซ็นเตอร์ นับตั้งแต่นั้นมา และปัจจุบันถูกจัดแสดงอยู่ภายใน พิพิธภัณฑสถานและอนุสรณ์สถานแห่งชาติ 11 กันยายน

ซากปรักหักพังของอาคารดังกล่าวได้ถูกรื้อถอนออกไปเพื่อเปิดทางให้มีการก่อสร้างเวิลด์เทรดเซ็นเตอร์ในปัจจุบัน บริษัท AMEC Construction เป็นผู้ดำเนินการรื้อถอน โดยอาคารถูกทำให้โครงสร้างอ่อนแอลงก่อนจะถูกดึงลงมาด้วยเคเบิล วันเวิลด์เทรดเซ็นเตอร์ใหม่และศูนย์ศิลปะการแสดงเพเรลแมนตั้งอยู่ ณ บริเวณที่ 6 เวิลด์เทรดเซ็นเตอร์เคยตั้งอยู่แต่เดิม

## แกลเลอรี

File:6-wtc-photo.jpg|ภาพถ่ายทางอากาศของ NOAA หลังวินาศกรรม 11 กันยายน ทิศเหนืออยู่ประมาณมุมขวาบนของภาพ
File:WTC Building Arrangement and Site Plan.svg|แผนที่พื้นที่ WTC, 6 WTC ตั้งอยู่ที่มุมซ้ายบนของ WTC พลาซา
File:WTC-7 - IMG10a 015.jpg|6 WTC หลังเกิดไฟไหม้ระหว่างวินาศกรรม 11 กันยายน มองจากหลัง 7 WTC และสะพานคนเดิน
File:World Trade Center 6 after the 9-11 attacks.jpg|6 WTC ระหว่างปฏิบัติการทำความสะอาดกราวด?ซีโร
File:CBP World Trade Center Photography 6.jpg|ภายใน 6 WTC แสดงเศษซากจากอาคารเหนือในพื้นที่เปิดโล่ง รวมถึงชิ้นส่วนที่กลายเป็นกางเขนแห่งเวิลด์เทรดเซ็นเตอร์
File:September 17 2001.jpg|ซากของ 6 WTC เมื่อวันที่ 17 กันยายน ค.ศ. 2001


## ดูเพิ่ม
* แมริออทเวิลด์เทรดเซ็นเตอร์

## อ้างอิง

## แหล่งข้อมูลอื่น

* 
* Tenants of 6 World Trade Center via CNN

หมวดหมู่:ก่อตั้งในนครนิวยอร์กในปี พ.ศ. 2516
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:อาคารรัฐบาลกลางในสหรัฐ
หมวดหมู่:อาคารสำนักงานที่สร้างเสร็จในปี พ.ศ. 2516
หมวดหมู่:อาคารสำนักงานในแมนแฮตตัน
หมวดหมู่:เวิลด์เทรดเซ็นเตอร์
สหภาพประชาธิปไตยสากล

**สหภาพประชาธิปไตยสากล** (, เดิมชื่อ **สหภาพนักประชาธิปไตยสากล** (International Democrat Union) จนถึงเดือนกันยายน ค.ศ. 2023) เป็นพันธมิตรระหว่างประเทศของพรรคการเมืองฝ่ายขวากลางไปจนถึงฝ่ายขวา มีสำนักงานใหญ่อยู่ที่มิวนิก ประเทศเยอรมนี ประกอบด้วยสมาชิกเต็มตัวและสมทบจำนวน 84 ราย จาก 65 ประเทศ มีประธานคือ สตีเฟน ฮาร์เปอร์ อดีตนายกรัฐมนตรีแคนาดา

สหภาพประชาธิปไตยสากลเปิดโอกาสให้พรรคการเมืองอนุรักษนิยมฝ่ายขวากลางทั่วโลกได้สร้างความสัมพันธ์และแลกเปลี่ยนความคิดเห็นที่แตกต่างกันเกี่ยวกับนโยบายสาธารณะและเรื่องที่เกี่ยวข้อง โดยมีเป้าหมายที่ระบุไว้คือการส่งเสริมประชาธิปไตยและนโยบายฝ่ายขวากลางไปทั่วโลก สหภาพประชาธิปไตยสากลมีพรรคสมาชิกที่ทับซ้อนกันอยู่บ้างกับองค์การนักประชาธิปไตยสายกลางสากล แต่องค์การนักประชาธิปไตยสายกลางสากลนั้นมีแนวคิดที่ค่อนข้างเป็นกลางมากกว่า เน้นแนวทางประชาธิปไตยคริสเตียนและประชาคมนิยมมากกว่าสหภาพประชาธิปไตยสากล

องค์กรนี้ก่อตั้งขึ้นในปี ค.ศ. 1983 เพื่อเป็นองค์กรหลักให้แก่สหภาพนักประชาธิปไตยยุโรป สหภาพนักประชาธิปไตยแคริบเบียน และสหภาพนักประชาธิปไตยเอเชียแปซิฟิก โดยเกิดขึ้นตามการกระตุ้นของมูลนิธิค็อนราท อาเดอเนาเออร์และรองประธานาธิบดีสหรัฐอเมริกา จอร์จ เอช. ดับเบิลยู. บุช องค์การนี้ได้ถูกจัดตั้งขึ้นในการประชุมร่วมของสหภาพนักประชาธิปไตยยุโรปและสหภาพนักประชาธิปไตยเอเชียแปซิฟิกที่ลอนดอน สหราชอาณาจักร

## อ้างอิง

## แหล่งข้อมูลอื่น
*เว็บไซต์ทางการ

หมวดหมู่:องค์การพรรคการเมืองระหว่างประเทศ
7 เวิลด์เทรดเซ็นเตอร์ (ค.ศ. 1987–2001)

**7 เวิลด์เทรดเซ็นเตอร์** (**7 WTC**, **WTC-7** หรือ **อาคาร 7**) หรือ **อาคารซาโลมอนบราเทอส์** เป็นอาคารสำนักงานที่สร้างขึ้นเป็นส่วนหนึ่งของกลุ่มอาคารเวิลด์เทรดเซ็นเตอร์เดิมในโลเวอร์แมนแฮตตัน นครนิวยอร์ก ตั้งอยู่บนบล็อกของเมืองที่ล้อมรอบด้วยเวสต์บรอดเวย์สตรีต, เวซีย์สตรีต, วอชิงตันสตรีต, และบาร์เคลย์สตรีตทางทิศตะวันออก ใต้ ตะวันตก และเหนือตามลำดับ ได้รับการพัฒนาโดยแลร์รี ซิลเวอร์สไตน์ ผู้ซึ่งถือสัญญาเช่าที่ดินจากการท่าเรือนิวยอร์กและนิวเจอร์ซีย์ และออกแบบโดยบริษัทเอเมรี ร็อท แอนด์ซันส์ อาคารถูกทำลายในระหว่างวินาศกรรม 11 กันยายนจากความเสียหายเชิงโครงสร้างที่เกิดจากเพลิงไหม้  อาคารประสบภาวะการร่วงหล่นอย่างอิสระเป็นระยะเวลาประมาณ 2.25 วินาทีในระหว่างการถล่มที่ใช้เวลาทั้งหมด 5.4 วินาที ดังที่ระบุไว้ในรายงานฉบับสุดท้ายของ NIST

7 เวิลด์เทรดเซ็นเตอร์เดิมมีความสูง 47 ชั้น หุ้มด้วยหินแกรนิตสีแดง และมีผังพื้นเป็นรูปสี่เหลี่ยมคางหมู ทางเดินยกระดับที่ทอดข้ามเวซีย์ตรีตเชื่อมต่ออาคารเข้ากับเวิลด์เทรดเซ็นเตอร์พลาซา อาคารตั้งอยู่เหนือสถานีไฟฟ้าย่อยของคอนซอลิเดเต็ดเอดิสัน ซึ่งทำให้เกิดข้อจำกัดในการออกแบบโครงสร้างที่ไม่เหมือนใคร อาคารเปิดใช้งานใน ค.ศ. 1987 และซาโลมอนบราเทอส์ได้ลงนามในสัญญาเช่าระยะยาวในปีถัดมา กลายเป็นผู้เช่าหลักของ 7 WTC

วันที่ 11 กันยายน ค.ศ. 2001 โครงสร้างอาคารได้รับความเสียหายอย่างมากจากเศษซากปรักหักพังเมื่ออาคารเหนือ (1 เวิลด์เทรดเซ็นเตอร์) ที่อยู่ใกล้เคียงถล่มลงมา เศษซากเหล่านี้ได้จุดไฟบนหลายชั้นด้านล่างของอาคาร ซึ่งยังคงลุกไหม้อย่างควบคุมไม่ได้ตลอดช่วงบ่าย ระบบดับเพลิงภายในอาคารขาดแรงดันน้ำในการต่อสู้กับเพลิงไหม้ 7 WTC เริ่มถล่มลงมาเมื่อเสาภายในที่สำคัญต้นหนึ่งเกิดการโก่งตัวและกระตุ้นให้เกิดความล้มเหลวต่อเนื่องของเสาที่อยู่ใกล้เคียง สังเกตเห็นได้จากภายนอกครั้งแรกเมื่อโครงสร้างบ้านยอดตึกบนหลังคาเริ่มพังลงมาในเวลา 17:20:33 น. สิ่งนี้เป็นจุดเริ่มต้นของการวิบัติต่อเนื่องของอาคารทั้งหลังในเวลา 17:21:10 น. ตามข้อมูลของ FEMA ในขณะที่การศึกษาของ NIST ใน ค.ศ. 2008 ระบุว่าเวลาของการถล่มครั้งสุดท้ายคือ 17:20:52 น. การถล่มครั้งนี้ทำให้ 7 เวิลด์เทรดเซ็นเตอร์เดิมเป็นตึกระฟ้าเหล็กแห่งแรกที่ทราบกันว่าถล่มลงมาโดยมีสาเหตุหลักมาจากเพลิงไหม้ที่ควบคุมไม่ได้ อาคารใหม่ถูกสร้างขึ้นบนพื้นที่เดียวกันและเปิดใช้งานใน ค.ศ. 2006

## แกลเลอรี

File:WTC-7 - IMG22.jpg|ไฟบนด้านเหนือของ WTC 7
File:WTC 7 rubble.jpg|ซาก WTC 7


## ดูเพิ่ม
* รายชื่อตึกที่สูงที่สุดในนครนิวยอร์ก
* เวิลด์เทรดเซ็นเตอร์ในวัฒนธรรมประชานิยม

## อ้างอิง

## แหล่งข้อมูลอื่น

* 7 เวิลด์เทรดเซ็นเตอร์ ที่ SilversteinProperties.com
* 7 เวิลด์เทรดเซ็นเตอร์ บนศูนย์ตึกระฟ้า CTBUH

หมวดหมู่:ก่อตั้งในสหรัฐในปี พ.ศ. 2530
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:อาคารเอเมรี ร็อท
หมวดหมู่:อาคารสำนักงานที่สร้างเสร็จในปี พ.ศ. 2530
หมวดหมู่:ตึกระฟ้าสำนักงานในสหรัฐ
หมวดหมู่:เวิลด์เทรดเซ็นเตอร์
องค์การนักประชาธิปไตยสายกลางสากล

**องค์การนักประชาธิปไตยสายกลางสากล** () เป็นองค์การพรรคการเมืองระหว่างประเทศที่ได้รับแรงบันดาลใจจากคุณค่าของแนวคิดประชาธิปไตยคริสเตียน

องค์การนี้เป็นกลุ่มการเมืองระหว่างประเทศหลักที่อุทิศตนเพื่อส่งเสริมแนวคิดประชาธิปไตยคริสเตียน แม้ว่าจะดึงดูดพรรคการเมืองจากทั่วโลก แต่สมาชิกส่วนใหญ่มาจากยุโรปและละตินอเมริกา อย่างไรก็ตาม ในช่วงไม่กี่ปีที่ผ่านมา องค์การนักประชาธิปไตยสายกลางสากลได้ขยายการดำเนินงานไปยังตะวันออกกลาง เอเชีย และแอฟริกา ซึ่งนำไปสู่การพัฒนาไอดีซี.แอฟริกา (IDC.Africa) ซึ่งเป็นองค์การระดับภูมิภาคขององค์การนักประชาธิปไตยสายกลางสากลในแอฟริกา

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:องค์การพรรคการเมืองระหว่างประเทศ
กลุ่มพรรคประชาชนยุโรป

thumb|ตราสัญลักษณ์ของกลุ่มพรรคประชาชนยุโรป

**กลุ่มพรรคประชาชนยุโรป** () เป็นกลุ่มการเมืองในรัฐสภายุโรปซึ่งประกอบด้วยสมาชิกสภาผู้แทนราษฎรจากพรรคการเมืองที่เป็นสมาชิกพรรคประชาชนยุโรป บางครั้งก็รวมถึงสมาชิกสภาผู้แทนราษฎรอิสระและ/หรือสมาชิกสภาผู้แทนราษฎรจากพรรคระดับชาติที่ไม่ได้สังกัดด้วย กลุ่มพรรคประชาชนยุโรปประกอบด้วยนักการเมืองที่มีแนวคิดประชาธิปไตยคริสเตียน อนุรักษนิยม และเสรีอนุรักษนิยม 

แถลงการณ์นโยบายของพรรคประชาชนยุโรปประจำปี ค.ศ. 2024 สะท้อนให้เห็นถึงมุมมองเหล่านั้น ตัวอย่างเช่น เนื้อหาในย่อหน้าเปิดแสดงให้เห็นถึงแนวคิดอนุรักษนิยมที่ใช้ในการจำแนกชาวยุโรปในฐานะผู้คน "ซึ่งถูกกำหนดโดยประวัติศาสตร์ร่วมกัน มรดก รากฐานยิว-คริสเตียน และความหลากหลาย" แถลงการณ์นโยบายนี้อ้างถึงประวัติศาสตร์ของประชาธิปไตยคริสเตียน และการริเริ่มเศรษฐกิจตลาดเพื่อสังคมเพื่อเป็นหลักฐานของความมุ่งมั่นต่อจริยธรรมคริสเตียนและคำสอนทางสังคม นอกจากนี้ยังมีการเชื่อมโยงบทความที่กล่าวถึงมุมมองของพรรคประชาชนยุโรปต่อเศรษฐกิจตลาดสังคมโดยเฉพาะ ซึ่งระบุว่า "เราเชื่อว่าคุณค่าในระบอบประชาธิปไตยคริสเตียนของเราคือจุดเริ่มต้นที่แข็งแกร่งที่สุดในการออกแบบอนาคต เพราะมันเป็นการรวมเอาสิ่งที่ดีที่สุดจากแนวคิดแบบอนุรักษ์นิยม เสรีนิยม และสังคมแบบคริสเตียนเข้าไว้ด้วยกัน"

พรรคประชาชนยุโรปได้รับการก่อตั้งอย่างเป็นทางการในฐานะพรรคการเมืองระดับยุโรปในปี ค.ศ. 1976 อย่างไรก็ตาม กลุ่มพรรคประชาชนยุโรปในรัฐสภายุโรปได้ดำรงอยู่ในรูปแบบใดรูปแบบหนึ่งมาตั้งแต่เดือนมิถุนายน ค.ศ. 1953 โดยเริ่มจากสมัชชาร่วมของประชาคมถ่านหินและเหล็กกล้ายุโรป ซึ่งทำให้เป็นหนึ่งในกลุ่มการเมืองระดับยุโรปที่เก่าแก่ที่สุด และเป็นกลุ่มการเมืองที่ใหญ่ที่สุดในรัฐสภายุโรปมาตั้งแต่ปี ค.ศ. 1999

## ดูเพิ่ม
* พรรคประชาชนยุโรป

## อ้างอิง

## แหล่งข้อมูลอื่น
*
*เว็บไซต์พรรคประชาชนยุโรป

หมวดหมู่:กลุ่มการเมืองในรัฐสภายุโรป
พรรคสังคมประชาธิปไตยออสเตรีย

**พรรคสังคมประชาธิปไตยออสเตรีย** () เป็นพรรคการเมืองแนวประชาธิปไตยสังคมนิยมในประเทศออสเตรีย ก่อตั้งขึ้นในปี ค.ศ. 1889 ในชื่อ **พรรคแรงงานสังคมประชาธิปไตยออสเตรีย** () และต่อมาเปลี่ยนชื่อเป็น **พรรคสังคมนิยมออสเตรีย** () ตั้งแต่ปี ค.ศ. 1945 จนถึง ค.ศ. 1991 พรรคนี้เป็นพรรคการเมืองที่เก่าแก่ที่สุดที่ยังคงดำเนินงานอยู่ในออสเตรีย พรรคนี้เป็นหนึ่งในสองพรรคใหญ่ดั้งเดิมของประเทศร่วมกับพรรคประชาชนออสเตรีย โดยวางตำแหน่งทางการเมืองอยู่ฝ่ายซ้ายกลางของสเปกตรัมการเมือง

ตั้งแต่เดือนมิถุนายน ค.ศ. 2023 อันเดรอัส บาเบลอร์ได้เป็นผู้นำของพรรค ปัจจุบันพรรคนี้เป็นพรรคที่ใหญ่เป็นอันดับสามจากห้าพรรคในสภาแห่งชาติ โดยได้ที่นั่ง 41 ที่จากทั้งหมด 183 ที่นั่ง และได้รับคะแนนเสียงจากประชาชน 21.1% ในการเลือกตั้งสภานิติบัญญัติออสเตรีย ค.ศ. 2024 พรรคนี้มีที่นั่งในสภานิติบัญญัติของทั้งเก้ารัฐ โดยเป็นพรรคที่ใหญ่ที่สุดในสามรัฐ ได้แก่ รัฐบัวร์เกินลันท์ รัฐคารินเทีย และเวียนนา พรรคสนับสนุน การเป็นสมาชิกสหภาพยุโรปของออสเตรีย และพรรคเป็นสมาชิกของพันธมิตรก้าวหน้าและพรรคสังคมนิยมยุโรป พรรคนี้เข้าร่วมกับกลุ่มพันธมิตรก้าวหน้าแห่งนักสังคมนิยมและนักประชาธิปไตยในรัฐสภายุโรป โดยมีสมาชิกสภาผู้แทนราษฎรยุโรปจำนวน 5 คนจากทั้งหมด 19 คนของออสเตรียที่เป็นสมาชิกพรรคสังคมประชาธิปไตยออสเตรีย นอกจากนี้ พรรคยังมีความสัมพันธ์ใกล้ชิดกับสหพันธ์สหภาพแรงงานออสเตรียและหอการค้าแรงงานออสเตรียอีกด้วย

พรรคแรงงานสังคมประชาธิปไตยออสเตรียเคยเป็นพรรคที่ใหญ่เป็นอันดับสองในสภาจักรวรรดิของจักรวรรดิออสเตรีย-ฮังการีตั้งแต่คริสต์ทศวรรษ 1890 จนถึง 1910 หลังสงครามโลกครั้งที่หนึ่ง พรรคได้ปกครองสาธารณรัฐออสเตรียที่ 1 เป็นช่วงสั้น ๆ ก่อนจะกลับไปเป็นฝ่ายค้านอีกครั้ง พรรคถูกสั่งห้ามในปี ค.ศ. 1934 ภายหลังสงครามกลางเมืองออสเตรีย และถูกปราบปรามตลอดช่วงฟาสซิสต์ออสเตรียและยุคนาซี พรรคถูกก่อตั้งขึ้นใหม่ในชื่อพรรคสังคมนิยมออสเตรียในปี ค.ศ. 1945 และร่วมรัฐบาลในฐานะพรรคร่วมขนาดเล็กกับพรรคประชาชนออสเตรียจนถึง ค.ศ. 1966 และในปี ค.ศ. 1970 พรรคสังคมนิยมออสเตรียได้กลายเป็นพรรคที่ใหญ่ที่สุดเป็นครั้งแรกในประวัติศาสตร์หลังสงคราม และบรูโน ไครสกีก็ได้เป็นนายกรัฐมนตรี โดยชนะการเลือกตั้งด้วยเสียงข้างมากถึงสามครั้งติดต่อกัน (ค.ศ. 1971, 1975 และ 1979)

ตั้งแต่ปี ค.ศ. 1987 ถึง 2000 พรรคสังคมประชาธิปไตยออสเตรียเป็นผู้นำในรัฐบาลผสมขนาดใหญ่กับพรรคประชาชนออสเตรีย ก่อนจะกลับไปเป็นฝ่ายค้านเป็นครั้งแรกในรอบ 30 ปี พรรคได้ร่วมรัฐบาลอีกครั้งตั้งแต่ปี ค.ศ. 2007 ถึง 2017 ตั้งแต่ปี ค.ศ. 2017 ถึง 2025 พรรคสังคมประชาธิปไตยออสเตรียเป็นฝ่ายค้านหลักต่อรัฐบาลของพรรคประชาชนออสเตรียที่นำโดยเซบัสทีอัน ควทซ์ อเล็คซันเดอร์ ชัลเลินแบร์ก และคาร์ล เนฮัมเมอร์ ตั้งแต่ปี ค.ศ. 2025 เป็นต้นมา พรรคสังคมประชาธิปไตยออสเตรียได้เข้าร่วมรัฐบาลในฐานะพรรคร่วมขนาดเล็กกับพรรคประชาชนออสเตรีย โดยมีพรรคนีโอสเข้าร่วมด้วย

## อ้างอิง

## แหล่งข้อมูลอื่น
*  
* The Social Democratic Party of Austria

หมวดหมู่:พรรคการเมืองในประเทศออสเตรีย
ยูเซพุง ยอดจิตแพทย์โชซอน

***ยูเซพุง ยอดจิตแพทย์โชซอน*** () เป็นละครโทรทัศน์เกาหลีใต้ที่ออกอากาศทางช่องทีวีเอ็น นำแสดงโดยคิม มิน-แจ ในบทนำ ร่วมด้วยคิม ฮยัง-กีและ คิม ซัง-คย็อง ดัดแปลงจากนวนิยายชื่อเดียวกันที่ได้รับรางวัล Excellence Award จากการประกวด Korea Story Contest ปี ค.ศ. 2016 โดยนำเสนอเรื่องราวของจิตแพทย์ในสมัยราชวงศ์โชซ็อน ภาคแรกออกอากาศตั้งแต่เดือนสิงหาคมถึงกันยายน ค.ศ. 2022 โดยมีทั้งหมด 12 ตอน ภาค 2 ออกอากาศตั้งแต่เดือนมกราคมถึงกุมภาพันธ์ ค.ศ. 2023 มีทั้งหมด 10 ตอน ยังสตรีมได้บนวิวในบางภูมิภาค

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ทางการแพทย์เกาหลีใต้
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์ช่องทีวีเอ็น
หมวดหมู่:ผลงานเกี่ยวกับจิตเวชศาสตร์
หมวดหมู่:ละครโทรทัศน์เกาหลีใต้ในคริสต์ทศวรรษ 2020
วลาดีมีร์ คูเรนบิน

**วลาดีมีร์ อีวาโนวิช คูเรนบิน** (; 15 พฤษภาคม ค.ศ. 1946 – 8 ตุลาคม ค.ศ. 2025) เป็นนักสเกตลีลาชาวโซเวียต เขาได้เหรียญทองแดงในปรากสเกต ค.ศ. 1964 เหรียญเงินใน Blue Swords ค.ศ. 1967 และเหรียญโซเวียตแห่งชาติห้าครั้ง การแข่งขันนานาชาติครั้งเดียวที่เขาเข้าแข่งคือการแข่งขันชิงแชมป์ยุโรป 1968 ซึ่งเขาได้ที่สิบ คูเรนบินเสียชีวิตที่เซนต์ปีเตอส์เบิร์กในวันที่ 8 ตุลาคม ค.ศ. 2025 ด้วยอายุ 79 ปี

## อ้างอิง

## ข้อมูล
* Skatabase
โรเบอร์ตา เมตโซลา

**โรเบอร์ตา เมตโซลา** (; เกิด 18 มกราคม ค.ศ. 1979) เป็นนักการเมืองชาวมอลตาที่ดำรงตำแหน่งประธานรัฐสภายุโรปตั้งแต่เดือนมกราคม ค.ศ. 2022 เธอเป็นสมาชิกของพรรคชาตินิยมของมอลตาและพรรคประชาชนยุโรป

เมตโซลาได้รับเลือกเป็นสมาชิกของรัฐสภายุโรปครั้งแรกในปี ค.ศ. 2013 และได้เป็นรองประธานรัฐสภายุโรปคนที่หนึ่งในเดือนพฤศจิกายน ค.ศ. 2020 หลังจากประธานคนปัจจุบันคือดาวิด ซัสโซลีถึงแก่อสัญกรรม เมตโซลาได้รับเลือกเป็นประธานรัฐสภายุโรปเมื่อวันที่ 18 มกราคม ค.ศ. 2022 โดยกลายเป็นประธานที่อายุน้อยที่สุดเท่าที่เคยมีมา เป็นชาวมอลตาคนแรกที่ดำรงตำแหน่งนี้ และเป็นประธานหญิงคนแรกตั้งแต่ ค.ศ. 2002

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
ธงยุโรป

**ธงยุโรป** ประกอบด้วยดาวสีทองสิบสองดวงเรียงกันเป็นวงกลมบนพื้นสีน้ำเงิน ธงนี้ได้รับการออกแบบและรับรองในปี ค.ศ. 1955 โดยสภายุโรป ให้เป็นสัญลักษณ์สำหรับทวีปยุโรปทั้งหมด

ตั้งแต่ปี ค.ศ. 1985 เป็นต้นมา ธงนี้ยังได้กลายเป็นสัญลักษณ์ของสหภาพยุโรปด้วย โดยที่รัฐสมาชิกทั้ง 27 ของสหภาพยุโรปล้วนเป็นสมาชิกของสภายุโรปด้วยเช่นกัน ถึงแม้ว่าในปีนั้นสภายุโรปจะยังไม่ได้ใช้ชื่อหรือรูปแบบธรรมนูญในปัจจุบัน (ซึ่งเกิดขึ้นเป็นขั้นตอนในปี ค.ศ. 1993 และ 2009) การนำธงมาใช้โดยสหภาพยุโรปหรือประชาคมเศรษฐกิจยุโรปตามชื่อเดิมในขณะนั้น เป็นการสะท้อนถึงความปรารถนาอันยาวนานของประชาคมเศรษฐกิจยุโรปที่ต้องการให้ธงนี้ถูกใช้โดยองค์กรยุโรปอื่น ๆ การใช้งานอย่างเป็นทางการของสหภาพยุโรปได้ขยายวงกว้างขึ้นอย่างมากในช่วงคริสต์ทศวรรษ 1990 อย่างไรก็ตาม จนถึงปัจจุบัน ธงนี้ยังไม่ได้รับสถานะอย่างเป็นทางการในสนธิสัญญาใด ๆ ของสหภาพยุโรป การรับรองให้เป็นสัญลักษณ์อย่างเป็นทางการเคยถูกวางแผนไว้ในส่วนหนึ่งของสนธิสัญญาก่อตั้งธรรมนูญยุโรป ค.ศ. 2004 แต่สนธิสัญญานี้ไม่ได้รับการให้สัตยาบัน การกล่าวถึงธงจึงถูกถอดออกในปี ค.ศ. 2007 จากข้อความในสนธิสัญญาลิสบอน ซึ่งได้รับการให้สัตยาบันในที่สุด ในทางกลับกัน สมาชิกสหภาพยุโรปจำนวน 16 ประเทศในปีนั้น บวกกับฝรั่งเศสในปี ค.ศ. 2017 ได้ยืนยันอย่างเป็นทางการ (ตามปฏิญญาหมายเลข 5224) ถึงความผูกพันของตนต่อธงนี้ในฐานะสัญลักษณ์ของสหภาพยุโรป

ธงนี้ถูกใช้โดยองค์กรระดับยุโรปอื่น ๆ ด้วย เช่น ทีมกอล์ฟรวมที่ใช้ชื่อว่า ทีมยุโรป (Team Europe)

## อ้างอิง

หมวดหมู่:ธงองค์การระหว่างประเทศ
ธงชาติลักเซมเบิร์ก

**ธงชาติลักเซมเบิร์ก** ประกอบด้วยแถบแนวนอนสามแถบ ได้แก่ สีแดง สีขาว และสีฟ้าอ่อน โดยสามารถมีอัตราส่วนเป็น 1:2 หรือ 3:5 ก็ได้ เริ่มใช้ครั้งแรกตั้งแต่ปี ค.ศ. 1845 ถึง 1848 และได้รับการรับรองอย่างเป็นทางการในปี ค.ศ. 1993 โดยในประเทศลักเซมเบิร์กจะเรียกธงชาติลักเซมเบิร์กอย่างไม่เป็นทางการว่า *«rout, wäiß, blo»* ("แดง ขาว น้ำเงิน")

เดิมประเทศลักเซมเบิร์กไม่มีธงชาติที่ชัดเจน จนกระทั่งในปี ค.ศ. 1830 กลุ่มผู้รักชาติได้เริ่มออกมาเรียกร้องให้แสดงสีสัญลักษณ์ประจำชาติของตนเอง จึงได้มีการกำหนดธงเป็นแถบแนวนอนสามแถบ ได้แก่ สีแดง สีขาว และสีน้ำเงินในปี ค.ศ. 1848 แต่ก็ยังไม่ได้รับการรับรองอย่างเป็นทางการจนกระทั่งปี ค.ศ. 1993 ธงสามสีของลักเซมเบิร์กมีลักษณะเกือบจะเหมือนกับธงชาติเนเธอร์แลนด์ แต่แตกต่างตรงที่ธงชาติลักเซมเบิร์กจะมีความยาวมากกว่า และแถบสีฟ้าอ่อนและสีแดงก็มีเฉดสีที่อ่อนกว่า โดยสีแดง สีขาว และสีฟ้าอ่อนนี้มาจากตราแผ่นดินของราชวงศ์ลักเซมเบิร์ก

## อ้างอิง

หมวดหมู่:ธงชาติ
ธงชาติคอซอวอ

**ธงชาติคอซอวอ** ได้รับการรับรองโดยสมัชชาแห่งสาธารณรัฐคอซอวอทันทีหลังจากการประกาศเอกราชฝ่ายเดียวของคอซอวอเมื่อวันที่ 17 กุมภาพันธ์ ค.ศ. 2008 การออกแบบธงมาจากการแข่งขันระดับนานาชาติ ซึ่งจัดขึ้นโดยคณะทำงานอย่างไม่เป็นทางการของสถาบันปกครองตนเองชั่วคราว ที่รู้จักกันในชื่อ *ทีมเอกภาพคอซอวอ* (Kosovo Unity Team) ซึ่งมีผู้ส่งผลงานเข้าร่วมเกือบหนึ่งพันรายการ โดยแบบที่ชนะการแข่งขันนั้นเป็นแบบที่เสนอโดย มูฮาเมอร์ อิบราฮิมี (Muhamer Ibrahimi) ธงนี้มีดาวสีขาวหกดวงเรียงเป็นส่วนโค้งอยู่เหนือแผนที่สีทองของคอซอวอ ทั้งหมดอยู่บนพื้นสีน้ำเงิน ดาวทั้งหกดวงเป็นสัญลักษณ์ของกลุ่มชาติพันธุ์หลักหกกลุ่มในคอซอวอ ได้แก่ ชาวแอลเบเนีย ชาวเซิร์บ ชาวบอสนีแอก ชาวตุรกี ชาวโรมานี และชาวกอรานี

ก่อนการประกาศเอกราช คอซอวออยู่ภายใต้การปกครองของสหประชาชาติ และใช้ธงสหประชาชาติเพื่อวัตถุประสงค์อย่างเป็นทางการ ประชากรชาวเซิร์บและแอลเบเนียได้ใช้ธงชาติของตนเองมาตั้งแต่ช่วงสหพันธ์สาธารณรัฐสังคมนิยมยูโกสลาเวีย (ค.ศ. 1945–1992) โดยชาวเซิร์บเชื้อสายใช้ธงสามสี แดง น้ำเงิน และขาว ซึ่งเป็นพื้นฐานของธงชาติเซอร์เบียด้วย ส่วนชาวแอลเบเนียเชื้อสายใช้ธงชาติแอลเบเนียมาตั้งแต่คริสต์ทศวรรษ 1960 ในฐานะธงชาติพันธุ์ของพวกเขา โดยธงทั้งสองนี้ยังคงสามารถพบเห็นได้ในการใช้งานภายในคอซอวอในปัจจุบัน

เซอร์เบียไม่ได้ให้การรับรองเอกราชของคอซอวอ และยังคงอ้างสิทธิ์ในพื้นที่ดังกล่าวว่าเป็นเขตปกครองตนเองคอซอวอและเมทอฮียา ซึ่งต่างจากกรณีของเขตปกครองตนเองวอยวอดีนาที่มีธงประจำท้องถิ่นเป็นของตัวเอง ทางการเซอร์เบียไม่ได้นำธงที่เป็นเอกลักษณ์มาใช้เป็นสัญลักษณ์ของจังหวัดที่อ้างสิทธิ์นี้ แต่เลือกใช้ธงชาติเซอร์เบียแทน

## อ้างอิง

หมวดหมู่:ธงชาติ
ธงชาติมอลโดวา

**ธงชาติมอลโดวา** เป็นธงแถบแนวตั้งสามสี คือสีน้ำเงิน สีเหลือง และสีแดง โดยมีตราแผ่นดินของมอลโดวา (ซึ่งเป็นนกอินทรีที่ถือโล่มีรูปวัวโอร็อก) ประทับอยู่บนแถบสีตรงกลาง ด้านหลังของธงจะเป็นภาพที่กลับด้าน อัตราส่วนของธงคือ 1:2 ธงประจำรัฐของมอลโดวาจะใช้เป็นทั้งธงชาติและธงเรือ นั่นคือเป็นทั้งธงพลเรือน ธงประจำรัฐ และธงทหาร/ธงเรือ จนกว่าจะมีบทบัญญัติเพิ่มเติม

ธงสามสี น้ำเงิน-เหลือง-แดง ของมอลโดวามีพื้นฐานมาจากธงชาติโรมาเนีย ซึ่งสะท้อนถึงความผูกพันทางชาติและวัฒนธรรมของทั้งสองประเทศ บนธงของมอลโดวาจะมีแถบสีเหลืองประทับด้วยตราแผ่นดิน ตราแผ่นดินของมอลโดวาที่นำมาใช้ในปี 1990 มีลักษณะเป็นนกอินทรีสีทองเข้มกำลังคาบกางเขนนิกายอีสเทิร์นออร์ทอดอกซ์เช่นเดียวกับตราแผ่นดินของโรมาเนีย นกอินทรีถือกิ่งมะกอกแทนที่จะเป็นดาบ ซึ่งเป็นสัญลักษณ์ของสันติภาพ โล่สีน้ำเงินและแดงบนหน้าอกของนกอินทรีประทับด้วยสัญลักษณ์ดั้งเดิมของมอลโดวา ได้แก่ หัววัวโอร็อก ขนาบข้างด้วยดอกกุหลาบทางขวา และเสี้ยวพระจันทร์ทางซ้าย โดยมีดาวอยู่ระหว่างเขาของวัวโอร็อก ซึ่งทั้งหมดเป็นสีทอง

## อ้างอิง

หมวดหมู่:ธงชาติ
ธงชาติซานมารีโน

**ธงชาติซานมารีโน** ประกอบด้วยแถบแนวนอนสองแถบที่มีสัดส่วนเท่ากัน ด้านบนเป็นสีขาวและด้านล่างเป็นสีฟ้าอ่อน โดยมีตราแผ่นดินอยู่ตรงกลาง ตราแผ่นดินมีโล่ (ซึ่งมีหอคอยสามแห่งอยู่บนภูเขาสามลูก) และมีมงกุฎอยู่ด้านบน ขนาบข้างด้วยช่อลอเรลและกิ่งโอ๊ก พร้อมด้วยริบบิ้นที่อยู่ด้านล่างซึ่งมีคำขวัญว่า LIBERTAS แปลว่า อิสรภาพ สีทั้งสองของธงแสดงถึงสันติภาพ (สีขาว) และเสรีภาพ (สีฟ้าอ่อน) 

แม้ว่ากฎหมายว่าด้วยธงและตราแผ่นดินของซานมารีโน ลงวันที่ 22 กรกฎาคม ค.ศ. 2011 จะกล่าวถึงเพียงธงที่เป็นทางการของสาธารณรัฐเท่านั้น แต่ก็มีธงพลเรือนโดยพฤตินัยที่ไม่มีตราแผ่นดินปรากฏให้เห็นอยู่บ้างในบางครั้ง แหล่งข้อมูลทางการบางแห่งของซานมารีโนเสนอแนะว่า ธงพลเรือนที่แท้จริงคือธงสองสีที่มีตราแผ่นดินของเมืองที่ใช้ธงนั้น ๆ อยู่ แทนที่จะเป็นตราแผ่นดินของชาติ

ธงเรือพลเรือนของซานมารีโนนั้นมีลักษณะเหมือนกับธงชาติซานมารีโนทุกประการ

เทศบาลทั้งหมดของซานมารีโนจะมีธงที่คล้ายคลึงกับธงชาติซานมารีโนเป็นอย่างมาก โดยธงเหล่านี้ล้วนประกอบด้วยสัญลักษณ์คล้ายโล่บนธงสองสีแนวนอนสีขาวและสีฟ้า โดยชื่อของเทศบาลจะเขียนในแนวตั้งและอยู่ใกล้กับเสาธงมากที่สุด

## อ้างอิง

หมวดหมู่:ธงชาติ
รอแบร์ ชูมาน

**ฌ็อง-บาติสต์ นีกอลา รอแบร์ ชูมาน** (; 29 มิถุนายน ค.ศ. 1886 - 4 กันยายน ค.ศ. 1963) เป็นรัฐบุรุษชาวฝรั่งเศสที่เกิดในประเทศลักเซมเบิร์ก ชูมานเป็นนักคิดและนักกิจกรรมทางการเมืองในแนวทางประชาธิปไตยคริสเตียน (ขบวนการสาธารณรัฐนิยมประชาชน) เขาเคยดำรงตำแหน่งนายกรัฐมนตรีฝรั่งเศสถึงสองครั้ง เป็นรัฐมนตรีว่าการกระทรวงการคลังที่เน้นการปฏิรูป และเป็นรัฐมนตรีว่าการกระทรวงการต่างประเทศ เขามีบทบาทสำคัญในการสร้างสถาบันของยุโรปและสถาบันข้ามแอตแลนติกหลังสงคราม และเป็นหนึ่งในผู้ก่อตั้งประชาคมยุโรป สภายุโรป และเนโท ที่วิทยาลัยยุโรป ได้มีการนำชื่อของเขาไปตั้งเป็นชื่อรุ่นในปีการศึกษา 1964–1965 เพื่อเป็นเกียรติแก่เขา ในปี ค.ศ. 2021 สมเด็จพระสันตะปาปาฟรานซิสได้ประกาศให้ชูมานเป็นผู้น่าเคารพเพื่อเป็นการรับรองการกระทำของเขาที่เป็นไปตามหลักการของศาสนาคริสต์

## อ้างอิง

หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2506
หมวดหมู่:รัฐมนตรีว่าการกระทรวงการต่างประเทศฝรั่งเศส
หมวดหมู่:ชาวฝรั่งเศสเชื้อสายเยอรมัน
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
หมวดหมู่:บุคคลจากนครลักเซมเบิร์ก
หมวดหมู่:นายกรัฐมนตรีฝรั่งเศส
หมวดหมู่:ศิษย์เก่าจากมหาวิทยาลัยบ็อน
ยูราตอม

**ประชาคมพลังงานปรมาณูยุโรป** หรือ **ยูราตอม** (EURATOM) เป็นองค์การระหว่างประเทศที่ก่อตั้งขึ้นตามสนธิสัญญายูราตอม ค.ศ. 1957 โดยมีวัตถุประสงค์เริ่มแรกคือการสร้างตลาดเฉพาะทางสำหรับพลังงานนิวเคลียร์ในยุโรป ด้วยการพัฒนาพลังงานนิวเคลียร์และกระจายไปยังประเทศสมาชิก ขณะที่ขายส่วนเกินให้กับรัฐที่ไม่ใช่สมาชิก ประชาคมพลังงานปรมาณูยุโรปได้กลายเป็นหนึ่งในสามประชาคมยุโรปเคียงคู่กับประชาคมถ่านหินและเหล็กกล้ายุโรปและประชาคมเศรษฐกิจยุโรป ภายหลังจากการรวมหน่วยงานบริหารของทั้งสามองค์กรเข้าด้วยกันในปี ค.ศ. 1967 ทำให้ยูราตอมอยู่ภายใต้อำนาจของสหภาพยุโรปโดยพฤตินัย แต่ยังคงเป็นองค์กรที่แยกต่างหากโดยนิตินัย

ถึงแม้ยูราตอมจะมีสมาชิกภาพเช่นเดียวกับสหภาพยุโรป แต่ในทางกฎหมายแล้ว ยูราตอมก็ยังคงเป็นองค์กรที่แยกออกจากสหภาพยุโรป และอยู่ภายใต้การกำกับดูแลของสถาบันของสหภาพยุโรปหลายแห่ง อย่างไรก็ตาม ยูราตอมเป็นองค์กรประชาคมเพียงองค์กรเดียวที่เหลืออยู่ ซึ่งยังคงเป็นอิสระจากสหภาพยุโรป และอยู่นอกเหนือการควบคุมด้านกฎระเบียบของรัฐสภายุโรป ตลอดหลายปีที่ผ่านมา ขอบเขตของยูราตอมได้ถูกขยายให้ครอบคลุมหลากหลายด้านที่เกี่ยวข้องกับพลังงานนิวเคลียร์และรังสีก่อไอออนที่มีความหลากหลาย เช่น การพิทักษ์วัสดุนิวเคลียร์ การป้องกันรังสี การประสานงานโครงการวิจัยนิวเคลียร์ของสมาชิกสหภาพยุโรปเพื่อวัตถุประสงค์ทางสันติ และการก่อสร้างเครื่องปฏิกรณ์นิวเคลียร์ฟิวชันนานาชาติ

ตั้งแต่ปี ค.ศ. 2014 เป็นต้นมา สวิตเซอร์แลนด์ก็ได้เข้าร่วมในโครงการของยูราตอมในฐานะรัฐสมาคม สหราชอาณาจักรได้สิ้นสุดการเป็นสมาชิกเต็มรูปแบบขององค์กรเมื่อวันที่ 31 มกราคม ค.ศ. 2020 อย่างไรก็ตาม ภายใต้ข้อกำหนดของข้อตกลงการค้าและความร่วมมือระหว่างสหภาพยุโรปและสหราชอาณาจักร สหราชอาณาจักรได้เข้าร่วมในยูราตอมในฐานะรัฐสมาคมหลังสิ้นสุดช่วงเปลี่ยนผ่านในวันที่ 31 ธันวาคม ค.ศ. 2020

## อ้างอิง

หมวดหมู่:องค์การที่ก่อตั้งในปี พ.ศ. 2501
คายา คาลลัส

**คายา คาลลัส** (; เกิด 18 มิถุนายน ค.ศ. 1977) เป็นนักการเมืองและนักการทูตชาวเอสโตเนีย เธอเป็นนายกรัฐมนตรีหญิงคนแรกของเอสโตเนีย โดยดำรงตำแหน่งตั้งแต่ ค.ศ. 2021 จนถึง 2024 ก่อนจะลาออกเพื่อไปรับตำแหน่งผู้แทนระดับสูงของสหภาพยุโรปด้านการต่างประเทศและนโยบายความมั่นคง ตั้งแต่ ค.ศ. 2024 เป็นต้นมา เธอก็ได้ปฏิบัติหน้าที่ในตำแหน่งดังกล่าวควบคู่ไปกับตำแหน่งรองประธานคณะกรรมาธิการยุโรป ในคณะกรรมาธิการชุดที่สองของฟ็อน แดร์ ไลเอิน

เธอเป็นผู้นำพรรคปฏิรูปเอสโตเนียตั้งแต่ ค.ศ. 2018 และเคยเป็นสมาชิกสภาผู้แทนราษฎร (รีกิคอกู) ในช่วง ค.ศ. 2011-2014 และ 2019-2021 นอกจากนี้ คาลลัสยังเคยเป็นสมาชิกรัฐสภายุโรปในช่วงปี ค.ศ. 2014-2018 โดยเป็นตัวแทนของกลุ่มพันธมิตรนักเสรีนิยมและนักประชาธิปไตยเพื่อยุโรป ก่อนเข้าสู่แวดวงการเมืองด้วยการได้รับเลือกเป็นสมาชิกสภารีกิคอกูนั้น เธอเคยทำงานเป็นทนายความ โดยมีความเชี่ยวชาญด้านกฎหมายการแข่งขันของสหภาพยุโรป

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีเอสโตเนีย
พรรคปฏิรูปเอสโตเนีย

**พรรคปฏิรูปเอสโตเนีย** () เป็นพรรคการเมืองเสรีนิยมของเอสโตเนีย มีผู้นำคือ คริสเตน มิฮัล ซึ่งดำรงตำแหน่งตั้งแต่ ค.ศ. 2024 พรรคปฏิรูปเอสโตเนียยังเป็นที่รู้จักกันในชื่อเล่นว่า "พรรคกระรอก" (Oravapartei) หรือ "เหล่ากระรอก" (oravad) ซึ่งมาจากโลโก้ของพรรคเอง

พรรคปฏิรูปเอสโตเนียก่อตั้งขึ้นในปี ค.ศ. 1994 โดยซีม คาลลัสซึ่งในขณะนั้นเป็นประธานธนาคารแห่งประเทศเอสโตเนีย โดยเป็นการแยกตัวออกมาจากพรรค Pro Patria National Coalition เนื่องจากพรรคนี้ได้เข้าร่วมในรัฐบาลผสมเกือบทุกชุดของเอสโตเนียมาตั้งแต่ช่วงกลางคริสต์ทศวรรษ 1990 จึงมีอิทธิพลอย่างมาก โดยเฉพาะอย่างยิ่งต่อแนวนโยบายตลาดเสรีและภาษีต่ำของประเทศ พรรคปฏิรูปเอสโตเนียเป็นสมาชิกเต็มตัวขององค์การเสรีนิยมสากลมาตั้งแต่ ค.ศ. 1996 (ก่อนหน้านั้นเป็นสมาชิกสังเกตการณ์ตั้งแต่ ค.ศ. 1994) และยังเป็นสมาชิกเต็มตัวของพันธมิตรนักเสรีนิยมและนักประชาธิปไตยเพื่อยุโรปด้วย ผู้นำพรรคที่เคยดำรงตำแหน่งนายกรัฐมนตรีเอสโตเนีย ได้แก่ ซีม คาลลัส ตาวี โรอิวัส อันดรุส อันซิป คายา คาลลัส และคริสเตน มิฮัล นับตั้งแต่วันที่ 11 มีนาคม ค.ศ. 2025 เป็นต้นมา พรรคนี้ได้เป็นแกนนำหลักในรัฐบาลผสมร่วมกับพรรคเอสโตเนีย 200

## อ้างอิง

## แหล่งข้อมูลอื่น
*  

หมวดหมู่:พรรคการเมืองในประเทศเอสโตเนีย
องค์การเสรีนิยมสากล

**องค์การเสรีนิยมสากล** () คือองค์กรระดับโลกที่รวบรวมพรรคการเมืองที่มีอุดมการณ์เสรีนิยมเข้าไว้ด้วยกัน ก่อตั้งขึ้นในเดือนพฤศจิกายน ค.ศ. 1946 และได้มีการวางรากฐานทางหลักการด้วยแถลงการณ์ออกซฟอร์ดในเดือนเมษายน ค.ศ. 1947 ปัจจุบันองค์การเสรีนิยมสากลได้กลายเป็นเครือข่ายสำคัญที่สุดสำหรับพรรคการเมืองเสรีนิยมและพรรคประชาธิปไตยก้าวหน้าที่มุ่งมั่นจะเสริมสร้างความเข้มแข็งของหลักการเสรีนิยมและคุณค่าประชาธิปไตยทั่วโลก โดยมีสำนักงานใหญ่ตั้งอยู่ที่สโมสรเสรีนิยมแห่งชาติ (National Liberal Club) ในลอนดอน แถลงการณ์ออกซฟอร์ดได้อธิบายถึงหลักการพื้นฐานทางการเมืองขององค์การเสรีนิยมสากล ซึ่งปัจจุบันประกอบไปด้วยพรรคการเมืองและองค์กรต่าง ๆ รวม 111 แห่ง

## แหล่งข้อมูลอื่น
* 

หมวดหมู่:การประชุมระหว่างประเทศ
หมวดหมู่:องค์การพรรคการเมืองระหว่างประเทศ
หมวดหมู่:องค์การที่ก่อตั้งในปี พ.ศ. 2490
ซู่เกอปาล่า

**พระนางซู่เกอปาล่า** หรือ **พระนางซูกาบาลา** , **พระนางสูกาบาลา** (จีน:速哥八剌, ; ไม่ปรากฏ - ค.ศ. 1327) เป็นจักรพรรดินีแห่งราชวงศ์หยวนทรงอภิเษกสมรสกับ เกเกงข่าน (จักรพรรดิหยวนอิงจง)

## พระราชประวัติ
พระนางประสูติในตระกูลAshi Küregen เผ่าIkires ภายใต้เผ่าฮองีรัด เป็นพระราชธิดาใน เจ้าหญิงอิลิกชายา พระราชธิดาของโทโมร์ ข่าน ส่วนพระราชบิดาพระนางคืออาชี เป็นบุตรของปูฉา กับเจ้าหญิงอูลูจิน โดยเจ้าหญิงอูลูจินเป็นพระราชธิดาในกุบไล ข่าน กับ พระนางชาบี 

พระนางมีพระเชษฐา 7 องค์ และมีพระขนิษฐา 1 องค์ คือพระนางอี้หลานเจินบาลา พระภรรยาเจ้าในเยซนโทโมร์ ข่าน 

ปี ค.ศ. 1321 พระนางดำรง พระยศเป็นจักรพรรดินี แต่ไม่นาน อีก 2 ปีต่อมา พระราชสวามีพระนางถูกปลงพระชนม์ ไม่นานพระนางจึงสิ้นพระชนม์ มีพระสมัญญานามว่า **จักรพรรดินีจวงจิ้งอี้เชิ่ง** (庄静懿圣皇后)

## อ้างอิง

หมวดหมู่:จักรพรรดินีจีน
หมวดหมู่:จักรพรรดินีราชวงศ์หยวน